Bekende komediant vas oor spoed | Maroela Media
'n Bekende komediant is Vrydagmiddag op die N4 buite Mbombela (Nelspruit) in hegtenis geneem nadat hy die spoedgrens oorskry het.
Zandile Mandlazi, woordvoerder van die Mpumalanga- departement vir gemeenskapsveiligheid, het aan Maroela Media gesê die man is omstreeks 16:50 deur provinsiale verkeersbeamptes vasgetrek toe hy glo 170 km/h in 'n 120 km/h-sone gery het. Volgens Mandlazi het die man in sy Mercedes-Benz-voertuig op die snelweg gery.
Die komediant het aan die verkeersbeamptes gesê hy is inderhaas op pad na 'n komedievertoning wat vanaand in Nelspruit gehou word. Die man is tans by die Nelspruit-polisiestasie en dit is nie bekend of hy al formeel aangekla is nie. Maroela Media wag op meer inligting.
Die man se naam kan nie bekendgemaak word voordat hy in die hof verskyn het nie.
Daar is sekere dinge in die lewe wat nie 'n grap is.
Wat 'n niksseggende, inligtinglose storietjie. Is dit komkommertyd? En die kanse is goed dat, as die "bekende komediant" se naam uiteindelik bekend gemaak word, dit iemand kan wees waarvan niemand nog ooit gehoor het nie.
Netso Buks! Ek kon dit nie beter gestel het nie.
Faan Ries · 2 jare gelede
Jy slaan die spyker so op die kop met jou hele kommentaar. Net n klomp snert sodat ons die berigte moet lees
Sluit hom toe dan kan hy sy simpel grappies vir sy sel maatjies vertel. Dit is mense soos hy wat ander se lewens neem en dink hulle kan wegkom met n verskoning van laat wees. Staan dan vroeg op en ry betyds dan kom jy nie laat
Hoekom n grap hiervan maak ?
Nuus oor 'n komediant wat gevang is vir spoed. Watse nuus is dit as daar nie gese word WIE die man is nie. Noem die man se naam anders is dit sommer net niks.